Številka: 477-15/2020/10

VSEM ZAINTERESIRANIM KUPCEM

Datum: 29. 4. 2021

**Zadeva: Namera za prodajo osebnega vozila znamke Renault Twingo 1.2, letnik 1999 po metodi neposredne pogodbe**

Ministrstvo za javno upravo, na podlagi 52. člena v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in št. 79/18 – ZSPDSLS-1),

**O B J A V L J A N A M E R O**

za prodajo osebnega vozila znamke **Renault Twingo, letnik 1999**, po metodi neposredne pogodbe. Podrobnejše informacije so navedene v povabilu k oddaji ponudbe, ki je priloga 1 te namere.

|  |  |  |
| --- | --- | --- |
| Pripravila:  Lucija Srebernjak  podsekretarka |  |  |

|  |  |
| --- | --- |
|  | na podlagi pooblastila št. 1004-214/2012-JU/76 z dne 15. 4. 2021  Matija Mrzel  namestnik generalnega direktorja  Direktorata za stvarno premoženje |

Priloga:

* kot v tekstu.

**POVABILO K ODDAJI PONUDBE ZA NAKUP osebnega vozila znamke**

**Renault Twingo 1.2, letnik 1999, po metodi neposredne pogodbe**

1. **Osnovni podatki**

Postopek prodaje se vodi skladno z 52. členom ter v povezavi s 77. členom Zakona o stvarnem premoženju države in samoupravnih lokalnih skupnosti (Ur. l. RS, št. 11/18 in št. 79/18- ZSPDSLS-1) kot faza: ***pogajanja z zainteresiranimi kupci za sklenitev neposredne pogodbe***, zato organizator vabi zainteresirane kupce k oddaji ponudbe za nakup.

|  |  |
| --- | --- |
| Organizator: | Ministrstvo za javno upravo, Tržaška cesta 21, 1000 Ljubljana |
| Upravljavec premičnega premoženja: | Ministrstvo za javno upravo, Tržaška cesta 21, 1000 Ljubljana |

1. **Predmet prodaje**

Predmet prodaje je:

Osebno vozilo znamke Renault Twingo 1.2, letnik 1999,št. šasije:VF1C066M521656758

|  |  |
| --- | --- |
| Moč motorja | / |
| Št. prevoženih km | / |
| Barva vozila | bela |
| Motor B/D |  |
| Dodatna oprema |  |
| Poškodbe vozila | * umazana notranjost, * razne poškodbe karoserije |
| Drugo (vozno/nevozno stanje, pnevmatike,…) | * vse štiri pnevmatike so prazne * nevozno |

1. **Ponudbena cena in sklenitev pogodbe**

Pogodba za osebno vozilo znamke **Renault Twingo 1.2, letnik 1999, št. šasije:** VF1C066M521656758 bo sklenjena s tistim ponudnikom, ki bo ponudil najvišjo odkupno ceno.

V kolikor bo v roku prispelo več ponudb, se bodo z zainteresiranimi osebami opravila dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno in v zadnjih šestih mesecih ni imel blokiranega TRR ter ima na dan odpiranja ponudb plačane vse davke in prispevke ter poravnane vse obveznosti do Republike Slovenije.

Ponudba se odda z vsebino iz priloge 2 te objave.

Cene in drugi elementi ponudbe, ponujeni na pogajanjih, so zavezujoči.

V kolikor najugodnejši ponudnik na podlagi zavezujoče ponudbe ne podpiše pogodbe, se mu zaračunajo stroški hrambe predmeta pogodbe od dneva prejema poziva k podpisu pogodbe do izteka roka za podpis pogodbe. Stroški hrambe znašajo 5,24 EUR na dan (cena z vključenim DDV).

Vse morebitne stroške v zvezi s prenosom lastništva plača kupec.

Premičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

1. **Način in rok plačila kupnine**

Kupnina se plača v 8-ih dneh po sklenitvi pogodbe, na račun in s sklicem, dogovorjenim s pogodbo.

Plačilo celotne kupnine v določenem roku je bistvena sestavina pravnega posla.

1. **Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudbe morajo biti poslane po pošti s priporočeno pošiljko in morajo **najkasneje do 24. 5. 2021 do 15.00 ure** prispeti na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-15/2020 – NE ODPIRAJ« ter morajo vsebovati:

1. izpolnjen in lastnoročno podpisan obrazec, ki je priloga 2 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Ponudbe, predložene po izteku roka bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem zbiranju ponudb.

1. **Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

1. **Dodatna pojasnila in ogled**

Vozilo se hrani pri Avtotransporti Kastelec, Kastelec Lado s.p., Adamičeva cesta 57, Grosuplje. Vozilo si je mogoče ogledati od ponedeljka do petka med 7:00 in 15:00. Vsi zainteresirani kupci se morajo na ogled vozila najaviti vsaj 1 dan pred predvidenim datumom ogleda na e-naslov: [imv@at-kastelec.si](mailto:imv@at-kastelec.si).

Ponudniki lahko postavijo vprašanja in zahteve za dodatna pojasnila kontaktni osebi:

|  |  |
| --- | --- |
| Ime in priimek: | Lucija Srebernjak |
| Elektronski naslov:  Tel. št.: | [lucija.srebernjak@gov.si](mailto:lucija.srebernjak@gov.si)  01 478 16 60 |

1. **Opozorilo**

Organizator lahko do sklenitve pravnega posla brez odškodninske odgovornosti postopek prodaje ustavi oziroma ne sklene pogodbe z uspelim ponudnikom.

Ljubljana, dne 29. 4. 2021

|  |  |
| --- | --- |
|  | na podlagi pooblastila št. 1004-214/2012-JU/76 z dne 15. 4. 2021  Matija Mrzel  namestnik generalnega direktorja  Direktorata za stvarno premoženje |





